Nej, jeres egen ansvarsforsikring dækker ikke, hvis skaden sker ved brug af et motordrevet køretøj, som normalt skal have sin egen ansvarsforsikring. Hvis uheldet havde været ude, kunne I derfor blive mødt med et erstatningskrav fra skadelidte.   Derfor er det altid en god idé lige at sikre sig, at der følger en ansvarsforsikring med, når man lejer et motorkøretøj i udlandet. Specielt i lande - hvor man ikke har samme lovgivning omkring motorkøretøjer som i Danmark og resten af Europa - er det vigtigt, at man sikrer sig, at ansvarsforsikringen på køretøjet er i orden, inden man begiver sig ud i trafikken.